Litvada NATOning keng ko‘lamli Iron Sword harbiy mashg‘ulotlari boshlandi

Litvada 20-noyabr, yakshanbadan NATOning keng ko‘lamli Iron Sword harbiy mashg‘ulotlari boshlandi. Bu haqda mamlakat mudofaa vazirligi matbuot xizmati ma’lum qildi, deb xabar beradi “Korrespondent.net”. 

Mashqlar Shvenchenskiy tumanidagi Pabrade va Yonavskiy tumanidagi Gayjyunay poligonlarida bo‘lib o‘tadi. Ularda dunyoning 11 mamlakati — Estoniya, AQSh, Buyuk Britaniya, Kanada, Latviya, Polsha, Lyuksemburg, Ruminiya, Sloveniya, Germaniya va Litvadan 4 mingga yaqin harbiy ishtirok etadi. 
Harbiy mashg‘ulotlar 3-dekabrgacha davom etadi.